ನಿಜಕ್ಕೂ ಸಾರ್ಥಕ ಕಾರ್ಯ ಬಡ ವಿದ್ಯಾರ್ಥಿಗಳ ಗಟ್ಟಿ ಫೌಂಡೇಷನ್ ಬೆಂಗಳೂರು: ನಿಜಕ್ಕೂ ಸಾರ್ಥಕ ಕಾರ್ಯ ಮಾಡಿರುವ ಸಂಸ್ಥೆಯೊಂದು ಬಡ ವಿದ್ಯಾರ್ಥಿಗಳ ಭವಿಷ್ಯಕ್ಕೆ ಗಟ್ಟಿ ಫೌಂಡೇಷನ್ ಹಾಕುವಂಥ ಕಾರ್ಯ ಮಾಡಿದೆ. ಹೌದು, ನಗರದ ಸಾರ್ಥಕ ಫೌಂಡೇಷನ್ ವತಿಯಿಂದ ಇಂದು 288 ಮಕ್ಕಳಿಗೆ ವಿದ್ಯಾರ್ಥಿ ವೇತನ ನೀಡಲಾಯಿತು. ಬೆಂಗಳೂರಿನ ತ್ಯಾಗರಾಜ ನಗರದಲ್ಲಿರೋ ಸಾರ್ಥಕ ಫೌಂಡೇಷನ್ ಕಚೇರಿಯಲ್ಲಿ ವಿದ್ಯಾರ್ಥಿಗಳಿಗೆ ಪುಸ್ತಕ ಮತ್ತು ಸ್ಕಾಲರ್ ಶಿಪ್ ಚೆಕ್ ವಿತರಣೆ ಮಾಡಲಾಯಿತು. ಕೊರೋನದಿಂದಾಗಿ ವಿದ್ಯಾರ್ಥಿಗಳ ಪೋಷಕರು ಕೆಲಸ ಕಳೆದುಕೊಂಡಿದ್ದು ತಮ್ಮ ಮಕ್ಕಳ ವಿದ್ಯಾಭ್ಯಾಸಕ್ಕೂ ಸಹ ಹಣವಿಲ್ಲದೆ ಪರದಾಡುವಂತಾಗಿದೆ. ಹೀಗಾಗಿ ಸಂಸ್ಥೆಯ ಅಧ್ಯಕ್ಷರಾದ ರಾಮ್ ಪ್ರಸಾದ್ ತಮ್ಮ ತಂಡದ ಜೊತೆ ಸೇರಿ ನಗರದ ಬಡಕುಟುಂಬದ ಪ್ರತಿಭಾವಂತ ವಿದ್ಯಾರ್ಥಿಗಳನ್ನು ಹುಡುಕಿ ಅವರಿಗೆ ಧನ ಸಹಾಯ ಮಾಡಿದ್ದು, ವಿದ್ಯಾರ್ಥಿಗಳು ಮತ್ತು ಪೋಷಕರು ಇವರ ಕಾರ್ಯಕ್ಕೆ ಸಂತಸ ವ್ಯಕ್ತಪಡಿಸಿದ್ದಾರೆ. ಇನ್ನು ಸಂಸ್ಥೆಯ ಈ ಸೇವೆ ನಿರಂತರವಾಗಿ ನಡೆಯಲಿದೆ ಎಂದು ಸಂಸ್ಥಾಪನಾಧ್ಯಕ್ಷ ಸಂತಸ ಹಂಚಿಕೊಂಡಿದ್ದಾರೆ.